[{"text_idx": "#000002", "text": "Yn yr adran hon cewch wybodaeth am y gwahanol fathau o ofal plant ac addysg blynyddoedd cynnar sydd ar gael i chi, ynghyd ag arweiniad a fydd yn eich galluogi i ddewis y gofal plant cywir ar eich cyfer chi."}, {"text_idx": "#000003", "text": "Mae llawer o fanteision i ofal plant ac addysg blynyddoedd cynnar, yn enwedig helpu i ffurfio hyder a chywreinrwydd plentyn cyn dyddiau ysgol. Mae pob profiad a chyffyrddiad yn gyfle i ddysgu i blant ifanc ac mae gofal plant o ansawdd da yn gyfle iddyn nhw ddysgu wrth dyfu. Mae manteision mynychu lleoliad blynyddoedd cynnar i blant yn cynnwys:"}, {"text_idx": "#000004", "text": "Cael eu cyflwyno i blant eraill yn y lleoliad, sy\u2019n eu helpu i wella\u2019u sgiliau cymdeithasol ac yn eu galluogi i ganfod sefydlogrwydd mewn grwpiau cyfeillgarwch. Mae plant yn cael cyfle i wneud ffrindiau, dysgu rhannu, cydweithio a dod yn atebol am yr hyn maen nhw\u2019n ei wneud, a\u2019r cyfan mewn amgylchedd ddiogel a chyfforddus.Fel arfer, mae sesiynau gofal plant sy\u2019n cael eu cynnal mewn amgylchedd o ansawdd da ac yn cael eu cynllunio i fod yn hwyl ac yn gyffro. Maen nhw\u2019n helpu\u2019r plant i fagu mwy o hyder, cywreinrwydd naturiol a chariad at ddysgu.Mae gofal plant yn gallu arwain plant a\u2019u helpu i ddeall fod pawb yn unigryw ac yn arbennig yn eu ffordd eu hunain, a gyda\u2019u credoau, diwylliant ac ethnigrwydd nhw eu hunain. Mae gwerthfawrogi gwahaniaethau ac amrywiaeth yn hanfodol mewn datblygiad cynnar ac mae gweithwyr gofal plant yn gallu bod yn arweinwyr i wneud yn siw\u0302r fod plant yn gwerthfawrogi ac yn derbyn gwahaniaethau.Mae gofal plant ac addysg blynyddoedd cynnar yn gallu helpu plentyn i allu cyfathrebu\u2019n well ar oedran cynnar, trwy hybu geirfa\u2019r plentyn, rhan hanfodol o ddatblygu iaith a llythrennedd."}, {"text_idx": "#000005", "text": "Mae dewis gofal plant yn gam mawr i chi a\u2019ch teulu ac mae\u2019n gallu bod yn broses sy\u2019n danto. Wrth ystyried pa fath o ofal plant sy\u2019n addas, bydd yn rhaid i chi, yn gyntaf, feddwl a ydych chi angen:"}, {"text_idx": "#000006", "text": "gofal plant llawn amser neu ran amser,gofal plant gydol y flwyddyn, allan o oriau ysgol yn unig, neu ddim ond yn achlysurolgofal plant yn agos at eich cartref neu\u2019n agos at eich gwaithyn y cartref neu mewn lleoliad"}, {"text_idx": "#000008", "text": "Mae nifer o wahanol fathau o ofal plant ar gael i\u2019ch plentyn. Mae\u2019r rhain yn cynnwys:"}, {"text_idx": "#000010", "text": "Mae ein hadnodd Chwilio am Ofal Plant yn gyfeirlyfr o aelodau Blynyddoedd Cynnar Cymru. Nodwch eich co\u0302d post i ganfod gofal plant o fewn ffiniau eich awdurdod lleol chi"}, {"text_idx": "#000012", "text": "Ymweld a\u0302\u2019r lleoliad o flaen llaw er mwyn cael teimlad gwirioneddol o\u2019r ansawdd gofal plant y maen ei gynnig. Gofyn llawer o gwestiynau a gwneud yn siw\u0302r fod popeth yn la\u0302n a diogel a bod y staff yn groesawgar, yn gyfeillgar ac yn broffesiynol a bod y plant sydd yno yn edrych yn hapus ac yn fodlon.Os yw\u2019r ddarpariaeth yn darparu bwyd, edrychwch ar ei fwydlenni a\u2019i raddfa hylendid bwyd, dylai\u2019r rhain fod yn cael eu harddangos yn y lleoliad. Os oes gan eich plentyn alergedd neu ofynion diet arbennig, holwch sut y bydd y staff yn arlwyo ar gyfer eich plentyn.Mae\u2019n rhaid i unrhyw leoliad sy\u2019n rhedeg am fwy na 2 awr y dydd (ar waha\u0302n i nanis) gofrestru gydag Arolygiaeth Gofal Cymru (CIW). Mae adroddiadau archwilio diweddaraf Arolygiaeth Gofal Cymru ar ddarparwyr gofal plant yn rhoi syniad cyffredinol da o\u2019r gwasanaeth sy\u2019n cael ei ddarparu. Mae\u2019r adroddiadau i\u2019w gweld trwy\u2019r ddolen ganlynol Cyfeiriadur gwasanaethau gofal. Does dim rhaid i Nanis gofrestru gyda\u2019r Arolygiaeth ond maen nhw\u2019n gallu ymgeisio i fod yn rhan o gynllun gwirfoddol i gymeradwyo gofal plant yn y cartref.Edrychwch yn fanwl ar wefan y darparydd gofal plant, presenoldeb ar y cyfryngau cymdeithasol ac ar fforymau ar lein i weld beth mae pobl yn ei ddweud amdano.Holwch a yw\u2019r darparydd wedi cymryd rhan mewn unrhyw gynlluniau safonau ansawdd neu wobrwyo megis Ansawdd i Bawb Blynyddoedd Cynnar Cymru.Gwnewch yn siw\u0302r beth mae\u2019r ffioedd yn ei gynnwys, y trefniadau gwyliau ac a oes unrhyw gymorth ar gael ar gyfer talu ffioedd. Cofiwch, bob amser, ddarllen telerau ac amodau unrhyw gontract rhieni."}]